ועדת העבודה, הרווחה והבריאות, כנסת 17, פרוטוקול מספר 88, 2006-11-01 09:00

משה שרוני: בוקר טוב, אני מתכבד לפתוח את הישיבה, המכרז להפעלת המרכזים לטיפול באמצעות תחליפי סם בישראל.

משה שרוני: משרד הבריאות לא נתן בזמן את הנתונים שביקשה הוועדה שעשתה חקר מעמיק בכל הנושא הזה.

משה שרוני: משרד הבריאות מקשה עלינו כאן.

משה שרוני: אין לו שום סמכות לעכב אותנו.

משה שרוני: אני אדבר עם שר הבריאות שלא ייתכן שלא ימסרו את הנתונים כדי שכל חברי הכנסת יקבלו מסמך אובייקטיבי כדי לדון בו כאן.

משה שרוני: חברת הכנסת נאדיה חילו בבקשה:

נאדיה חילו: לפני שלושה שבועות פנו אליי בנושא של מכרז מתדון באום אל-פאחם, עם החלטה לסגור את המקום.

נאדיה חילו: זהו מרכז אזורי שהוקם לפני שנתיים, הוא משרת לא רק את תושבי אום אל-פאחם, הוא משרת את כל האזור.

נאדיה חילו: מאז הקמתו טופלו בו כ-118 מטופלים.

נאדיה חילו: היום המרכז מטפל ב-74 מטופלים עפ"י אינפורמציה שנמסרה לי מהם.

נאדיה חילו: עקב הקמתו של המרכז ניכרה ירידה משמעותית בפעילות הפלילית באזור שזו גם תוצאה חיובית מעבר לטיפול ולשיקום האנשים מההתמכרות של הסמים.

נאדיה חילו: הקשר הישיר בין פעילות ובריחת סמים ובין פעילות פשיעה בד"כ, ובעיקר גניבה הינו ברור.

נאדיה חילו: מנתונים שיש לנו, גם כאן יש תוצאה חיובית.

נאדיה חילו: זה התבטא גם בנושא של הסברה ומניעה.

נאדיה חילו: מתברר שעצם קיומו של המכרז שם מהווה איזו נקודת אור.

נאדיה חילו: כלומר, נוכחותו שם מעבירה מסר חיובי על אי צריכת סמים, וזהו רווח משני בנוסף על הרווח הישיר של טיפול ושיקום.

נאדיה חילו: כמו כן ידוע ששימוש גורם גם למחלות נוספות וההידבקויות שלא רק צורך הסמים, אלא גם הסביבה הקרובה שלו, משפחתו וילדיו נמצאים בסכנת הידבקות וגם מעבר למשפחתו.

נאדיה חילו: זו עובדה שקשה להתעלם ממנה.

נאדיה חילו: מאינפורמציה שנמצאת בידי, משרד הבריאות הוציא מכרז להפרטת המרכז.

נאדיה חילו: חשבתי שמשרד הבריאות יהיה כאן ויציג את התנאים המפורטים על כך.

משה שרוני: משרד הבריאות נמצא כאן.

נאדיה חילו: סליחה.

נאדיה חילו: זה גם יגרום לסגירת המקום.

נאדיה חילו: ולכן אני ביקשתי את הדיון הזה, אני חושבת שצריך לפעול כדי להשאיר את המקום.

נאדיה חילו: אין הרבה מקומות כאלה בארץ, ועפ"י תפיסתי צריך לפתוח וליזום מקומות כאלה ולא לסוגר.

נאדיה חילו: ברור לי גם שצריך לעשות פעולות מניעה ולדאוג לכך שאנשים לא יצרכו סמים ולא יתמכרו, אבל כל עוד יש נופלים, צריך לתת גם לזה מענה.

נאדיה חילו: לכן אני בהחלט חושבת שהנושא מאוד חשוב וצריך לפעול שהמקום הזה לא ייסגר.

משה שרוני: למרות שהסקר שנעשה ע"י מרכז המחקר והמידע, אינו מושלם בגלל משרד הבריאות.

משה שרוני: אני נותן רשות לגב' שלי לוי שהיא כתבה.

טלב אלסאנע: שנינו יזמנו את הדיון הזה ולכן אם תרשה לי בתחילת הדיון ואח"כ נשמע את ההתייחסות של הגורמים הרלוונטיים.

טלב אלסאנע: אני יודע שקל מאוד לסגור מרכזים, קשה מאוד לפתוח אותם.

טלב אלסאנע: לא כל האנשים ולא כל התושבים שמחים שפותחים ליד הבתים שלהם מרכזים לחלוקת תחליפי סמים, מתדון.

טלב אלסאנע: ולא כל הרשויות המקומיות שמחות על הדבר הזה.

טלב אלסאנע: כשסוף סוף קמים אנשים שיוזמים ומתעמתים ופותחים ומתחילים לפעול, אז במקום לעזור, מציבים מכשולים.

טלב אלסאנע: לפעמים המכשולים הם בצורה החוקית.

טלב אלסאנע: למשל במקרה הזה, במשך שנים היה בין משרד הבריאות לבין אגודת הבריאות הסכם שעל-פיו היא מפעילה את כל המרכזים במדינה.

טלב אלסאנע: אני גם טיפלתי בנושא בהיותי יו"ר הוועדה למלחמה בסמים, ואני יודע שהיא עשתה את זה בצורה סבירה.

טלב אלסאנע: היום אומרים שצריך להתקשר במכרז והתוצאה היא לפרק את כל החבילה, לא יודעים מי היזמים, מי הזוכים.

משה שרוני: למה שלא יהיה מכרז?

משה שרוני: שאלה שיזכו, ימכרו את כל זה בשוק השחור, למה לא?

טלב אלסאנע: והתוצאה היא שמעמידים אותו בפני סכנת סגירה, אף אחד לא יודע מה יהיה.

טלב אלסאנע: הרי לא כל מכור יכול לקבל את תחליף הסם, רק מכורים מסוג מסוים של סמים, וזה מאפשר להם להסתגל לחברה בצורה נורמטיבית, פחות אלימה, פחות עבריינית, זה האינטרס שלנו, כחברה.

משה שרוני: משרד הבריאות לא רוצה אגודה שהיא לא רווחית, הוא רוצה שירוויחו הרבה כסף.

טלב אלסאנע: אני חושב שאפשר לבחון אם יש תלונות – אפשר לבקר, אפשר לבדוק, אבל אסור לזרוק את התינוק עם המים.

טלב אלסאנע: צריך לשמור על התינוק ואם יש מה לשפר, לעשות.

שלי לוי: באופן כללי בישראל יש 10 מרכזים ושלוש ניידות לטיפול באמצעות תחליפי סם, שזה המתדון וסובטקס לפי הנתונים שיש בידינו.

נאדיה חילו: כמה מהם במגזר הערבי?

שלי לוי: כולם מעורבים, למעט אותו מרכז באום אל-פאחם שהוא מטפל במגזר הערבי ובו יש 75 מטופלים נכון להיום.

נאדיה חילו: היו 118 מטופלים.

שלי לוי: ב-2003 במרכזים האלו טופלו 3,324 מטופלים ומי שהפעיל בעצם את המרכזים היא אגודה לבריאות הציבור שהחשב הכללי אישר למשרד הבריאות להתקשר איתה ללא מכרז.

שלי לוי: בשנת 2006 החשב הכללי הורה למשרד הבריאות להוציא מכרז להפעלתם והוא אמר לקיים את המכרז עד סוף דצמבר 2006.

שלי לוי: השאלה המרכזית שעולה מהנושא הזה, היא קודם כל איך משרד הבריאות מבטיח באמצעות המכרז שהוא הוציא, שאותם גורמים שייבחרו בסופו של דבר להפעיל את המרכזים, יפעילו את המרכזים מתוך שיקולים אנושיים לטובת המטופלים ולטובת הקהילה, ולא על סמך שיקולים כלכליים של רווח והפסד.

שלי לוי: ושמרכזים קטנים כמו אום אל-פאחם אולי עלולים להיסגר כתוצאה משיקולים כלכליים.

שלי לוי: אולי גם צריך להעלות לדיון את העובדה שהמטופלים נדרשים גם לשלם תשלום חודשי בעבור הטיפול שהם מקבלים.

משה שרוני: אנחנו דנים היום על נושא המכרז.

נאדיה חילו: זה מחדל.

שלי לוי: ובעצם צריך לבחון את ההשלכות של המכרז לאותם המרכזים, במיוחד מרכזים קטנים ובאופן כללי על האיכות שתינתן למטופלים בסופו של דבר.

משה שרוני: את קיבלת את כל הנתונים ממשרד הבריאות?

שלי לוי: לא.

שלי לוי: לרוב השאלות ששלחנו לא קיבלנו ועל מה שקיבלנו, קיבלנו מענה חלקי בלבד.

משה שרוני: תודה רבה.

משה שרוני: ד"ר אנטולי מרגוליס, בבקשה:

אנטולי מרגוליס: אנחנו הוזמנו להשתתף בדיון בנושא סגירת המוסד באום אל-פאחם.

אנטולי מרגוליס: משרד הבריאות יזם לפני שנתיים וחצי את פתיחת המרכז באום אל-פאחם שהיה מרכז אמבולטורי ואנחנו רצינו שזה יהיה מרכז לטיפול בתחליפי סם.

אנטולי מרגוליס: מאז פעלנו להביאו לכך וכעת יש 68 מטופלים במרכז.

אנטולי מרגוליס: לא היתה לנו שום כוונה לסגור את המרכז, זה מתבטא אפילו במכרז שאנחנו הוצאנו.

משה שרוני: איך אנחנו יודעים זאת בשעה שאנחנו לא יודעים מה הדרישות במכרז?

אנטולי מרגוליס: המכרז אינו מכרז פנימי והוא פורסם בכל המקומות וגם בתקשורת.

אנטולי מרגוליס: מי שמתעניין, יכול לראות מה שכתוב במכרז.

אנטולי מרגוליס: לא היתה לנו שום כוונה לסגור את המרכז באום אל-פאחם, יש לנו כוונה דווקא להגדיל את המרכז ליותר מטופלים.

אנטולי מרגוליס: אנחנו תומכים בטיפול באמצעות תחליפי סם ואנחנו רוצים להגדיל את כמות המטופלים ואנחנו מכירים בהצלחה של המרכז הזה.

משה שרוני: אבל של האגודה שטיפלה עד עכשיו.

אנטולי מרגוליס: אנחנו רואים את ההצלחה במטופלים ובמטפלים, לא באגודה ולא במשרד הבריאות.

אנטולי מרגוליס: אגודה זה גוף שמפעיל את זה, יש שם מטפלים שמטפלים טוב.

אנטולי מרגוליס: אגודה זה גוף כלכלי, מה זה אגודה?

טלב אלסאנע: אני מקווה שהמקום הזה לא ייסגר מחשש שמא לא יעמוד באותם התנאים שאתם נותנים.

טלב אלסאנע: אנטולי מרגלויס: אמרתי שהתנאים במכרז הם מאוד אנושיים.

משה שרוני: אני רוצה לדעת האם תנאי המכרז מחייבים את המפעיל לפתוח מרכז בכל מספר של מטופלים?

אנטולי מרגוליס: כמובן.

אנטולי מרגוליס: לפי מה שכתוב במכרז, יש אפילו פירוט איך שכל המרכזים במכרז צריכים להיות ועל כמות המטופלים שבכל מרכז.

משה שרוני: כמה?

אנטולי מרגוליס: באום אל-פאחם 100 מטופלים.

משה שרוני: יש 100 מטופלים?

אנטולי מרגוליס: לא, יש עכשיו 78.

משה שרוני: אז אתם דורשים שיגיעו ל-100?

אנטולי מרגוליס: כן.

וילמה מאור: אבל אם אין 100 מטופלים מה קורה למרכז?

אנטולי מרגוליס: לא קורה שום דבר.

נאדיה חילו: סליחה אדוני היו"ר, זה משהו דינמי.

משה שרוני: כל הנושא בכלל זה נושא שהוא שערורייתי ממש.

נאדיה חילו: עומד בפני סכנת סגירה.

משה שרוני: כמה מפקחים יהיו למשרד הבריאות?

אנטולי מרגוליס: יש בכל האזור.

משה שרוני: לא, מפקחים לנושא זה?

אנטולי מרגוליס: בכל אזור יש לנו מפקח אחד.

משה שרוני: כמה מפקחים יש בכל הארץ?

אנטולי מרגוליס: שישה מפקחים בכל הארץ.

משה שרוני: רק בנושא זה?

אנטולי מרגוליס: רק בנושא ההתמכרות.

מוסטפא מאחמיד: אני מ"מ מקום ראש העיר, ראש העיר חלה ונבצר ממנו להגיע ואני מתנצל בשמו.

משה שרוני: אנחנו מאחלים לו בריאות שלמה.

מוסטפא מאחמיד: המרכז הזה ייחודי, להבדיל ממרכזים אחרים שהם בשולי העיר או בשכונות המרוחקות מהעיר, המרכז הזה יושב בתוך היישוב, נגיש אפילו להולכי רגל.

מוסטפא מאחמיד: מרבית המטופלים בו הם מהשכבות החלשות שהן מתוך העיר הוותיקה.

מוסטפא מאחמיד: הם מגיעים ברגל ויש שיתוף פעולה בין העירייה, משרד הבריאות לבין המרכז.

מוסטפא מאחמיד: העירייה מספקת את השירותים של המקום, ניקיון, שמירה.

מוסטפא מאחמיד: אנחנו כעירייה מעונינים שהמרכז הזה ימשיך לפעול מכיוון שכיום יש כ-70 מטופלים, שמתוכם כ-50 מתושבי המקום ו-20 מהסביבה, והם מייצגים 70 משפחות שאם חלילה לא יהיה להם מקום לפנות אליו, יהיה להם קשה מאוד.

מוסטפא מאחמיד: רק צריכים לדעת שאין תחבורה ציבורית מאום אל-פאחם לחדרה; אין תחבורה ציבורית מאום אל-פאחם לנצרת.

מוסטפא מאחמיד: זאת אומרת שאם המטופלים האלה לא יקבלו את הטיפול באום אל-פאחם, אנחנו זורקים אותם לרחוב, ממש פשוטו כמשמעו.

טלב אלסאנע: מה עם האינפורמציה שהמרכז עומד לסגירה?

מוסטפא מאחמיד: היתה ישיבה של מנכ"ל העמותה שאמורה לזכות במכרז או שזכתה במכרז, בכנס שהיה בתחילת ספטמבר האחרון בירושלים, בפני 120 עובדים, הוא אמר שיש כוונה לסגור את המרכז באום אל-פאחם, שאותם 70 מטופלים ילכו לנצרת או לחדרה.

מוסטפא מאחמיד: זה קל לומר דבר כזה, אבל כשאין תחבורה ציבורית זה בלתי אפשרי.

נאדיה חילו: המרכז הזה משרת היקף של אוכלוסייה של 150 אלף, הוא היחיד מסוגו במגזר הערבי.

נאדיה חילו: אני לא סתם שאלתי, יש פה ושם מעורבים שמגיעים מעט מאוד.

נאדיה חילו: זה לא משרת רק את כסייפה וטייבה וכפר קרא וכל האזור.

נאדיה חילו: לא ניתן לעבור על סדר היום כשזורקים את האנשים האלה רק בשל שיקולים כלכליים רווחים, זה הנימוק היחיד שמנחה אותי בעניין סגירת המרכז.

חנא סוייד: האם יש איזשהו קריטריון או יש איזשהו גודל סף בשביל לפתוח מרכז או לסגור.

משה שרוני: עוד מעט אנחנו נדע.

טלב אלסאנע: איפה היו כל המטופלים שנמצאים שם היום עד פתיחת המרכז הזה, מה הפתרונות שהיו להם?

מוסטפא מאחמיד: לא היה להם שום פתרון.

מוסטפא מאחמיד: ואם זה ייסגר – לא יהיה להם שום פתרון כי המרכז הקרוב ביותר צריך להיות או בנצרת או בחדרה, זה מרחק של יותר מחצי שעה ואין נסיעה מסודרת, אין הסעה ציבורית.

מוסטפא מאחמיד: בגלל שהמרכז הוא בתוך השכונות של אום אל-פאחם האנשים האלה מגיעים ברגל.

מוסטפא מאחמיד: ואגב, הם גם משולבים בתוך האוכלוסייה ויש שיתוף פעולה בתוך הקהילה, הקהילה מקבלת אותם, הם מרגישים טוב, הם חיים בתוך הקהילה, הם לא מנודים שם.

טלב אלסאנע: אדוני היו"ר, האנשים האלה חשופים להשפעות שליליות ועלולים להיתקל בסוחרים ולרכוש סמים ולחזור להתמכרות.

טלב אלסאנע: ולכן משקיעים גם מאמץ פסיכולוגי בטיפול הזה כשמשכנעים אותם להשתמש בתחליף סם.

מוסטפא מאחמיד: זה יהיה משבר גדול בשבילם, עבדו עליהם קשה עד שהם הסתדרו ועכשיו באים לסגור את המרכז.

משה שרוני: כדי שנחכים קצת, אני מבקש ממר עופר לוי, מנהל אגף נכסים שיציג את תנאי המכרז, בבקשה:

עופר לוי: אני אציג את תנאי המכרז ואת התפיסה שלו.

עופר לוי: דרך אגב, המכרז מפורסם באתר משרד הבריאות, מיום פרסומו בעיתונות, אפשר להוריד את כל מסמכי המכרז.

שלי לוי: אם יורשה לי, משרד הבריאות לא ענה על אף שאלה שקשורה למכרז.

עופר לוי: אני פה, אני אתן אתכל התשובות.

משה שרוני: כן, אני אדבר עם שר הבריאות על זה.

עופר לוי: ובנוסף אני אעדכן את הוועדה לגבי ההתפתחות שהיתה השבוע בוועדת המכרזים ואולי זה קצת ישפוך אור על הדיון.

עופר לוי: המכרז הזה פורסם עבור הפעלה של 13 מרכזי מתדון בכל הארץ, בשלושה מחוזות, צפון, דרום ומרכז.

עופר לוי: מהמציע במכרז נדרשו תנאי סף מסוימים על מנת להבטיח את יכולתו בעמידה בדרישות מקצועיות, כלכליות, שיהיה לו חוסן כלכלי, שיהיה לו את צוות האדם המקצועי.

משה שרוני: למי חוסן כלכלי?

עופר לוי: למציע.

עופר לוי: אנחנו לא מעוניינים שגוף שקם רק אתמול, יבוא ויגיש הצעה במכרז.

משה שרוני: והגוף הזה שמטפל כיום הוא לא בסדר?

עופר לוי: לא אמרנו שהוא לא בסדר, הוא עמד בתנאי הסף והוא נכנס למכרז.

עופר לוי: אלה היו תנאי הסף במכרז.

עופר לוי: דרישות המכרז היו להגיש הצעות עבור כל מחוז בשלמותו.

עופר לוי: כלומר, מי שרצה להגיש הצעה במחוז צפון, היה חייב להגיש הצעות גם לעכו, נהריה, חיפה בשני מקומות, חדרה ונצרת.

עופר לוי: אי אפשר היה לפצל את ההצעות.

משה שרוני: על כמה מחוזות המכרז מדבר?

עופר לוי: שלושה מחוזות: צפון, דרום ומרכז.

משה שרוני: ירושלים זה דרום?

עופר לוי: ירושלים זה דרום.

עופר לוי: זה על מנת שנקבל הצעות גם עבור המרפאות הקטנות.

משה שרוני: מה זה נקרא מרפאות קטנות?

עופר לוי: מרפאת אום אל-פאחם.

משה שרוני: של כמה אנשים?

עופר לוי: לדוגמה, מרפאה של אום אל-פאחם מונה מאה איש.

משה שרוני: היא כרגע לא מאה איש.

עופר לוי: לא משנה.

משה שרוני: אני רוצה לדעת את תנאי המכרז, מדובר במאה איש או פחות?

עופר לוי: תנאי המכרז הוא שאנחנו משלמים פר מטופל שמגיע, הוא חייב לתת שירות למטופלים שמגיעים למרכז והתשלום הוא פר מטופל.

עופר לוי: אני לא משלם גלובלי עבור מאה.

משה שרוני: אותי מעניין לא כמה אתה משלם על כל מטופל, מה התנאי לפתוח מרכז?

עופר לוי: התנאי הוא שיש מרכז, ההנחה היא שהמרכז קיים והמרכז ממשיך לפעול.

משה שרוני: כתוב במכרז?

עופר לוי: כתוב, הנה, אום אל-פאחם מופיע.

משה שרוני: שכל המרכזים הקיימים ימשיכו להתקיים?

עופר לוי: אני רוצה להסביר משהו בתפיסה, האגודה לבריאות הציבור שהפעילה את המרכז הזה, היא מבחינתנו גוף שהוא מחוץ למשרד הבריאות, הוא גוף עצמאי.

משה שרוני: אותי לא מעניין, אותי מעניין מה התנאי של מכרז, נקודה, איפה פותחים מרכז נקודה?

עופר לוי: הוא היה חייב להגיש הצעות עבור כל המרכזים האלה שהופיעו במכרז, לא יכול לפצל את ההצעה שלו ולבחור רק איפה שהוא רוצה לפתוח, הוא היה חייב לפתוח בכל אותם מקומות שהובהרו לפי המחוזות, הוא היה חייב להגיש הצעה למחוז בשלמותו.

משה שרוני: משרד הבריאות מתחייב שבאום אל-פאחם יהיה מרכז, נקודה, זה מעניין אותי.

עופר לוי: כן.

משה שרוני: מתחייב?

עופר לוי: כן.

משה שרוני: את מקבלת את ההתחייבות הזאת בכתב.

עופר לוי: כמו שנאמר בתחילת הדיון, עד היום ההתקשרות התבטאה ע"י פטור ממכרז מהחשב הכללי.

עופר לוי: אנחנו סברנו שיציאה למכרז בתנאים הנוכחיים היא לא נכונה, זאת מהסיבה הכלכלית שבשוק לא משוקלל, שהוא כמעט מונופוליסטי ומופעל ע"י גורם פרטי אחד, אין מקום ליציאה למכרז כי אין תחרות.

נאדיה חילו: אפשר לקבל העתק מהמכרז?

עופר לוי: הודענו לחשב הכללי שאין מקום ואין הגיון כלכלי ביציאת המכרז, וביקשנו לאפשר לנו להמשיך את ההתקשרות עם האגודה לבריאות הציבור ופטור ממכרז.

עופר לוי: החשב הכללי לא אישר לנו את ההתקשרות הזאת.

עופר לוי: הגביל אותה לשלושה חודשים בכל תקופת זמן שהקשה מאוד על הפעילות והתנה את זה ביציאה למכרז.

עופר לוי: היה לנו התקשרות לסוף 2005, הגשנו הארכה לכל ההתקשרות של 2006, לא קיבלנו אישור לפי בקשתנו.

עופר לוי: דבר שמפריע על פעילות כלכלית של הפעלת המרכז, וחוסר ביטחון הן לעובדים, והן למטופלים.

משה שרוני: אם היינו מקבלים מסמך כזה ממשרד הבריאות לא היינו מקיימים את הישיבה.

עופר לוי: זו היתה החלטה של יום ראשון שהתקבלה בוועדת המכרזים.

עופר לוי: טלב אלסנאע: ויש כבר תשובה מהחשב הכללי?

עופר לוי: אין תשובה עדיין.

עופר לוי: אתמול פנינו לחשב הכללי.

משה שרוני: אני אדבר עם החשב הכללי בנושא הזה.

משה שרוני: פשוט חבל שלא הודעתם לנו את כל זה ביום ראשון, היינו מונעים את כל הוועדה הזאת.

עופר לוי: ההחלטה התקבלה ב-7 בערב ביום ראשון.

חנא סוייד: אני רוצה להעיר לאנשי משרד הבריאות.

חנא סוייד: כשאתם מתנים אפשרות לגשת למכרז בכך שגופים צריכים להגיש למחוז שלם, אתם לא צפיתם מראש שייגשו לזה "כרישים גדולים" והם יתקעו את המחירים ואז אתם תגיעו למצב הזה.

חנא סוייד: הרי זה טבעי מאוד שזה מה שיהיה.

משה שרוני: אדוני, משרד הבריאות התנגד לא היה להם את כוח ההשפעה כלפי החשב הכללי, זה כל העניין.

משה שרוני: לחשב יש יותר כוח מאשר למשרד הבריאות, ככה נראה לי.

משה שרוני: אבל זה צריך להיות ההפך, אני חושב שמשרד הבריאות היה צריך להבין שהאגודה הזאת היא לא רווחית ולא צריכים לתת לכל "הכרישים" להיכנס לנושא הזה.

משה שרוני: זה יעלה למדינה הרבה כסף.

טלב אלסאנע: אני חושב אדוני היו"ר, שאולי זה עדיף שכך הם הגיעו למסקנה שהם מוציאים את זה למכרז, אז זה יעלה למדינה עוד יותר כסף ואף אחד לא יכול לדעת מבחינת אטרקטיביות של תוצאות אותם גורמים חדשים.

טלב אלסאנע: אז אני מבין שלמעשה מה שהיה, הוא מה שיהיה במשך השנה הקרובה?

עופר לוי: אנחנו ביקשנו את הארכת ההתקשרות באותם תנאים.

עופר לוי: טלב אלסנאע:

עופר לוי: ממי ביקשתם הארכת ההתקשרות.

עופר לוי: מהחשב הכללי.

טלב אלסאנע: קיבלתם תשובה מהחשב הכללי שהוא מאשר לכם?

עופר לוי: לא, הפניה לחשב הכללי היתה אתמול בגלל תוצאות הוועדה ביום ראשון.

עופר לוי: טלב אלסנאע:

עופר לוי: אז הוועדה תצטרף לבקשה שלכם כאשר אנחנו מבקשים שהחשב הכללי יאשר את הארכת ההתקשרות וידחה את המכרז.

נאדיה חילו: וישלח את זה ליו"ר הוועדה.

בני יעקב: אני רוצה להגיד בשם המרכז שקודם כל אנחנו חושבים שהשירות הזה הוא מאוד חשוב למטופלים.

משה שרוני: אנחנו יודעים שזה חשוב.

בני יעקב: ואנחנו רוצים בשם הרשות לפנות לוועדה שתעזור למשרד הבריאות להשיג את התקציב על מנת לפתוח יותר מקומות.

משה שרוני: אנחנו מוכנים לעזור בכל דבר כאשר יפנה אלינו כל משרד, גם רווחה, גם בריאות, אנחנו נעשה מאמצים לעזור להם בנושאים האלה בלי שום בעיה.

וילמה מאור: אני רוצה להודיע את הסיכום של הוועדה.

וילמה מאור: הוועדה רשמה לפניה את הודעתו של נציג משרד הבריאות שהליך הפטור שניתן לאגודה לבריאות הציבור, יימשך שנה נוספת והתחייבותו שהליך הפטור יימשך לשנה נוספת.

עופר לוי: בקשת משרד הבריאות.

וילמה מאור: אין עוד החלטה על זה?

עופר לוי: יש לי החלטת ועדת מכרזים אם אתם מעונינים.

וילמה מאור: לא, אבל אין עוד החלטה לתת את הפטור הזה.

עופר לוי: אין החלטה של החשב הכללי.

וילמה מאור: אז הוועדה מאמצת את המשך ההליך לפטור ממכרז.

משה שרוני: תודה רבה, הישיבה נעולה.